Diari Oficial de la Generalitat Valenciana


Sumari del DOGV 3896, del 13-12-2000 (2000/10266)

Informació pública de la suspensió potestativa de l'atorgament de llicències d'obra, edificació, activitats qualificades i instal·lació d'elements de radiocomunicació de telefonia mòbil al terme municipal de Petrer.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10315


Organisme emissor
:   Ajuntament de Petrer

Tipus de document
:   Anunci

Informació pública de la suspensió potestativa de l'atorgament de llicències d'obra, edificació, activitats qualificades i instal·lació d'elements de radiocomunicació de telefonia mòbil al terme municipal de Petrer. [2000/M10097]
  
En compliment del que disposa l'apartat A) de l'article 57.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que l'ajuntament en ple, en sessió celebrada el dia 30 de novembre de 2000, va adoptar l'acord de suspensió potestativa de l'atorgament de llicències en els següents termes:
  
«Primer
  
Suspendre l'atorgament de llicències d'obra, edificació, activitats qualificades i instal·lació d'elements de radiocomunicació de telefonia mòbil al terme municipal de Petrer, a fi d'estudiar l'ordenació urbanística per a la seua implantació.
  
Segon
  
Aquesta suspensió potestativa tindrà el termini màxim d'un any, a comptar des de la publicació de l'acord en el Diari Oficial de la Generalitat Valenciana, sense perjuí del termini de suspensió automàtica que comporta la resolució per la qual cosa es convoca el període d'informació pública de la nova ordenació, si pertoca.
  
Tercer
  
Ordenar la interrupció del procediment d'atorgament de llicències, presentades amb anterioritat a la publicació d'aquest acord, en el cas que existisca.
  
Quart
  
Publicar aquest acord en el Diari Oficial de la Generalitat Valenciana, amb expressió dels recursos procedents en dret.
  
El que es publica perquè en prengueu coneixement, i s'avisa que contra aquest acord, que és definitiu en via administrativa, pot interposar, amb caràcter potestatiu, indistintament i alternativa, els següents recursos:
  
- De reposició, davant el mateix òrgan que l'ha dictat, en el termini d'un mes, a partir del dia següent al de la notificació.
  
- Contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des del dia següent al de la notificació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta; s'entendrà desestimat a falta de resolució i notificació expressa en el termini d'un mes des de la seua interposició. Per a la interposició d'aquest recurs jurisdiccional no corre el termini en el mes d'agost.
  
Tot això, sense perjuí de poder utilitzar altres mitjans d'impugnació si ho creu convenient, i de l'establit en relació a la competència territorial dels jutjats i tribunals d'aquest ordre segons l'article 14 de la Llei 29/1998, de 13 de juliol.